open-index/open-wikipedia-markdown huggingface dataset:
Daniel Rutherford

**Daniel Rutherford** (3. marraskuuta 1749 Edinburgh, Skotlanti – 15. marraskuuta 1819) oli skotlantilainen kemisti ja lääkäri, joka tunnetaan parhaiten typen eristämisestä vuonna 1772.

## Elämä
Daniel Rutherford syntyi Edinburghissa ja sai koulutuksen Edinburghin yliopistossa, jossa hänen isänsä John Rutherford (1695-1779) oli lääketieteen professori. Opiskelijana hän eristi typen vuonna 1772 ja kuvaili hapen tai "vitaalisen ilman", kuten hän sitä kutsui, vuonna 1778.

Vuonna 1786 hänet nimitettiin Edinburghin kasvitieteen professoriksi ja Edinburghin kuninkaallisen kasvitieteellisen puutarhan hoitajaksi professori John Hopen (1725-86) kuoleman jälkeen. Rutherford hoiti näitä virkoja kuolemaansa saakka.

## Typen eristäminen

Joseph Blackin tutkiessa hiilidioksidin ominaisuuksia hän havaitsi, että kynttilä ei palanut siinä. Kun kynttilää poltettiin suljetussa ilmasäiliössä, kynttilä sammui lopulta, eikä jäljelle jäänyt ilma ylläpitänyt liekkiä. Tämä oli normaalia, mutta kun kynttilän aiheuttama hiilidioksidi imeytyi kemikaaleihin, osa ilmasta jäi imeytymättä.

Hän antoi tutkimuskohteen silloisen oppilaansa Daniel Rutherfordin ratkaistavaksi. Rutherford piti hiirtä ilmatiiviissä tilassa, kunnes se kuoli. Sitten hän poltti kynttilää jäljellä olevassa ilmassa, kunnes se sammui. Sen jälkeen hän poltti siinä fosforia, kunnes se ei enää palanut. Sitten ilma johdettiin hiilidioksidia imevän liuoksen läpi. Jäljelle jäänyt ilma ei ylläpitänyt palamista, eikä hiiri voinut elää siinä.

Rutherford kutsui kaasua (joka koostui pääasiassa typestä) "myrkylliseksi ilmaksi". Rutherford raportoi kokeesta vuonna 1772. Hän ja Black olivat vakuuttuneita tuolloin yleisesti hyväksytyn flogiston-teorian pätevyydestä, joten he selittivät tuloksensa teorian avulla. 

## Lähteet
Fritz Thorén

**Fritz Thorén** (13. maaliskuuta 1899 Tukholma, Ruotsi – 14. helmikuuta 1950 Tukholma, Ruotsi) oli ruotsalainen kirjailija ja opettaja, koulutukseltaan filosofian tohtori. Hän työskenteli opettajana muun muassa Uumajan seminaarissa. Romaaneissaan hän kuvaa ylemmän keskiluokan elämää psykologisesta näkökulmasta. Usein henkilöiden elämäntehtävän ja persoonallisuuden välillä vallitsee ristiriita.

## Suomennetut teokset
* *Olen tulta ja ilmaa: romaani suuren taiteilijattaren urasta ja rakkaudesta* 1–2 (*Jag är eld och luft*), suom. Vilho Hokkanen, Kansankirja 1946
* *Rakkaus* (*Kärlek*, 1945), suom. Pekka Häkli, Helsinki: Tammi 1946
* *Avioliittoja* (*Äktenskap*), suom. Sinikka Kallio-Visapää, Helsinki: Otava 1950 Sarja: Otavan kirjakerho: 1949: 10

## Lähteet
Culsans

**Culsans** on etruskien porttien ja ovien kaksikasvoinen jumala. Toinen Culsansin kasvoista katsoo eteenpäin, toinen taas taaksepäin. Culsans muistuttaa roomalaisten Janus-jumalaa, mutta Culsans kuvataan yleensä parrattomana nuorukaisena, kun taas Januksella on parta. Culsansin naispuolinen vastine on Culsu.

## Lähteet
IV (Atomirotan albumi)

**IV** on Atomirotan neljäs studioalbumi, joka julkaistiin 13. maaliskuuta 2020.

## Kappaleet
#  
# 
# 
# 
# 
# 
# 
#  
#  
#  
#  
#  
# 

## Arvostelut
* Soundi: 

## Lähteet
Pispalan portaat

**Pispalan portaat** ovat Tampereella Pispalan kaupunginosassa, Pispalanharjun yli johtavat portaat, jotka kulkevat eteläpuolella Vallikadulta ylös Pispalanharjulle. Porrasosuuksien väliin jäävät Pispankatu ja Provastinkatu. 

Arviot Pispalan portaiden askelmien määrästä vaihtelevat riippuen siitä, lasketaanko mukaan tasanteet. Usein portaiden askelmien lukumääräksi esitetään 310.

Kesäkuussa 2020 tamperelainen Aksu Karima käveli Pispalan portaissa maratonin. Hän käveli portaat ylös ja alas 106 kertaa. Aikaa suoritukseen kului 12 tuntia ja 32 minuuttia.

## Lähteet
Luule

**Luule** on virolainen naisen etunimi. Se pohjautuu viron kielen sanaan *luule*, joka merkitsee runoutta. Luulen nimipäivää vietetään Virossa 22. tammikuuta.

Digi- ja väestötietoviraston mukaan Suomessa on vuoteen 2021 mennessä tilastoitu noin 50–60 Luule-nimistä naista. 

## Tunnettuja Luuleja
* Luule Viilma (1950–2002), virolainen kirjailija

## Lähteet
Viestin todennuskoodi

**Viestin todennuskoodi** (*sanoman autentikointikoodi*. *MAC-koodi*, ) on viestiin liitettävä koodi, jolla voidaan varmistua sen lähettäjästä sekä sisällöstä. Koodi takaa sekä viestin eheyden että aitouden, muttei kiistämättömyyttä. Viestin todennuskoodi luodaan viestistä (tai siitä saatavasta tiedosta) ja salausavaimesta.

Viestin todennuskoodi on samankaltainen kryptografisen tiivistefunktion kanssa, paitsi että se perustuu salaiseen avaimeen. Kun salaisen avaimen tieto on mukana kryptografisella tiivistefunktiolla käsiteltävässä tiedossa luotu tiiviste on HMAC.

Todennuskoodeja ovat muun muassa HMAC, CMAC, GMAC ja Poly1305.

## Katso myös
* Sähköinen allekirjoitus
* Tarkistussumma

## Lähteet
Kirsten Thorup

**Kirsten Thorup** (s. 1942 Gelsted, Tanska) on tanskalainen kirjailija. Hän on kirjoittanut 1970-luvulta alkaen feminismin sävyttämiä realistisia romaaneja, joissa keskeistä on henkilö- ja miljöökuvaus.

## Palkinnot ja tunnustukset
* Kultaiset laakerit -kirjallisuuspalkinto 1982
* Pohjoismaiden neuvoston kirjallisuuspalkinto 2017

## Suomennetut teokset
* *Taivas ja helvetti* (*Himmel og helvede*), suom. Pirkko Talvio-Jaatinen, Helsinki: Tammi 1985 

## Lähteet
Ikikuuruoho

**Ikikuuruoho** (*Lunaria rediviva*) on ristikukkaiskasvien heimoon ja kuuruohojen sukuun kuuluva kasvilaji. Sen tieteellinen sukunimi *Lunaria* tulee latinan kuuta tarkoittavasta sanasta *luna* ja viittaa kasvin kuumaisiin lituhedelmiin. Lajiepiteetti *rediviva* puolestaan merkitsee uudelleenkasvavaa.

Kasvutavaltaan ikikuuruoho on monivuotinen, pystyvartinen ruohokasvi, jonka kasvukorkeus on noin 60–90 senttimetriä. 20 senttimetriä pitkät lehdet ovat tasasoukkia ja suikeita, hienohampaisia. Touko-kesäkuussa puhkeavat 2,5 senttimetrin mittaiset vaaleanvioletit kukat ovat hennosti tuoksuvia, neliteräisiä ja vaaleampia kuin kesäkuuruoholla. Myöhemmin kukista kehittyy soikeita, läpikuultavia lituja, joita käytetään monesti kuivakukka-asetelmissa.

Puutarhakasvina ikikuuruoho viihtyy tasaisen kosteassa, ravinteikkaassa ja runsasmultaisessa puutarhamaassa aurinkoisella tai puolivarjoisella kasvupaikalla. Siemenet kylvetään syksyllä tai keväällä; hyvissä olosuhteissa ikikuuruoho kylvää myös itse itsensä. Kasvi on helppohoitoinen ja pääosin tuholaisenkestävä. Toisinaan lajia voi tavata myös villiytyneenä.

## Lähteet
Marcus Gross

**Marcus Gross** (s. 28. syyskuuta 1989 Görlitz) on saksalainen ratameloja, kaksinkertainen olympiavoittaja sekä moninkertainen maailman- ja Euroopan-mestari.

Gross saavutti Rio de Janeiron kesäolympialaisissa 2016 kaksi kultamitalia: 1&nbsp;000 metrin kajakkikaksikossa yhdessä Max Rendschmidtin kanssa ajalla 3:10.781 ja 1&nbsp;000 metrin kajakkinelosessa Saksan joukkueessa ajalla 3:02.143. Joukkueeseen kuuluivat Grossin lisäksi Max Rendschmidt, Tom Liebscher ja Max Hoff. Neljä vuotta aikaisemmin Lontoon olympialaisissa 2012 Gross oli kuulunut Saksan joukkueeseen samassa kilpailussa, jolloin Saksa jäi neljänneksi.

Gross on saavuttanut kolme maailmanmestaruutta ja kahdeksan Euroopan-mestaruutta. Näistä suurin osa on kahden hengen kajakkiluokista. Hänellä on lisäksi kaksi MM-pronssia sekä kaksi EM-hopeaa ja yksi EM-pronssi. Euroopan kisoista Grossilla on 1&nbsp;000 metrin kajakkikaksikon hopeamitali Bakusta 2015.

## Lähteet
Ágios Isídoros (saari)

**Ágios Isídoros** () on pieni Kreikan saari, joka sijaitsee Singitikóslahdessa Chalkidikín niemimaahan kuuluvan Sithonían niemen itärannikon edustalla. Saaren pinta-ala on noin 0,086 neliökilometriä ja se on asumaton (vuonna 2011). Hallinnollisesti Ágios Isídoros kuuluu Sithonían ​kuntaan, Chalkidikín alueyksikköön ja Keski-Makedonian alueeseen.

Ágios Isídoroksen saari sijaitsee suuremman Diáporoksen saaren itäpuolella. Saari on saanut nimensä siellä olleesta bysanttilaisaikaisesta Pyhälle Isidorokselle (*Ágios Isídoros*) omistetusta kirkosta, josta on jäljellä vain rauniot.

## Lähteet
Ágios Isídoros

**Ágios Isídoros** (, ”Pyhä Isidoros”) voi viitata seuraaviin paikkoihin:

* Ágios Isídoros, kylä Páfoksen alueella Kyproksella
* Ágios Isídoros, kylä Ródoksen saarella Etelä-Egean saarten alueella Kreikassa
* Ágios Isídoros, saari Singitikóslahdessa Kreikassa
Arginusai

**Arginusai** ( tai *Arginousai*, ) on antiikin aikainen nimitys kolmen saaren saariryhmälle, joka sijaitsi Aioliin rannikolla eli Vähän-Aasian länsirannikolla nykyisen Turkin alueella. Nykyisin saarista on jäljellä kaksi, kun kolmas on tullut osaksi mannermaata.

## Maantiede

Arginusain saaret sijaitsivat Lesboksen Mytilenen kaupungin ja Aioliin rannikon välissä nämä kaksi toisistaan erottavan salmen eteläosan itärannalla. Saaret ovat/olivat:

* Argennusa ( tai *Argennousa*, ), nykyinen Kanen niemi () osana Dikilin niemimaata – saariryhmän suurin ja tärkein saari; tunnettiin antiikin aikana myös nimellä Kane (, lat. *Canaea*, *Canae*) siellä sijainneen Kanain kaupungin mukaan ().
* nykyinen Garip () eli Ázano () – nykyisen jäljelle jääneen saariryhmän pääsaari, saarista lännenpuoleinen ().
* nykyinen Kalem () eli Nikoló () tai Vráchos Nikolós (), saarista idänpuoleinen ja lähempänä rannikkoa oleva ().

## Historia

Historiassa saariryhmä muistetaan erityisesti peloponnesolaissodan aikaisesta Arginusain taistelusta vuonna 406 eaa. Siinä Ateenan kymmenen kenraalia saivat voiton spartalaisista, mutta tuomittiin myöhemmin siitä, etteivät onnistuneet pelastamaan taistelua seuranneen myrskyn vaatimia uhreja.

## Lähteet
Argyróniso

**Argyróniso** (, myös *Argyrónisos*, Αργυρόνησος) on pieni Kreikan saari, joka sijaitsee Artemísionsalmessa Euboian saaren ja mantereen välissä. Saaren pinta-ala on noin 0,305 neliökilometriä ja se on asumaton (vuonna 2011). Hallinnollisesti Argyróniso kuuluu Almyróksen kuntaan, Magnesian alueyksikköön ja Thessalian alueeseen.

Argyrónisoksen saari, suomeksi ”Hopeasaari”, sijaitsee Magnesian rannikon ja Ágios Dimítrioksen kylän edustalla. Saarella on majakka, jonka korkeus on 35 metriä. Se rakennettiin vuonna 1899 ja on nykyisin suojeltu.

## Lähteet
Gátza

**Gátza** () eli **Glaronísi** (Γλαρονήσι) on pieni Kreikan saari, joka sijaitsee Pohjoisessa Euboianlahdessa Skroponérian lahden suulla. Saaren pinta-ala on noin 0,065 neliökilometriä ja se on asumaton (vuonna 2011). Hallinnollisesti Gátza kuuluu Chalkídan kuntaan, Euboian alueyksikköön ja Keski-Kreikan alueeseen.

Saaren on huomautettu muistuttavan satellittikuvassa muodoltaan pientä Kyprosta.

## Lähteet
Glaronísi

**Glaronísi** () voi viitata seuraaviin saariin Kreikassa:

* Glaronísi, Alkyonidiensaariin kuuluva saari Korintinlahdessa
* Glaronísi, saari Kykladien saariryhmässä lähellä Gyárosta
* Glaronísi, saari Kykladien saariryhmässä lähellä Sérifosta
* Glaronísi eli Gláros, saari Pienten Kykladien saariryhmässä Kykladeilla
* Glaronísia, pienten saarten ryhmä Kykladeilla Míloksen pohjoispuolella
* Gátza eli Glaronísi, saari Pohjoisessa Euboianlahdessa
* Petalídi eli Glaronísi, saari Kreetan pohjoisrannikon edustalla
Koronisía

**Koronisía** () on pieni Kreikan saari, joka sijaitsee Amvrakikóslahdessa, sekä sillä sijaitseva samanniminen kylä, jonka väliluku on 165 (vuonna 2011). Saari tunnetaan myös nimellä **Péra Nisí** (Πέρα Νησί). Sen pinta-ala on noin 0,34 neliökilometriä. Hallinnollisesti Koronisía kuuluu Ártan kuntaan, Ártan alueyksikköön ja Epeiroksen alueeseen.

Koronisían saari sijaitsee Logaróksen laguunin etelälaidalla. Saarelle ja kylään johtaa pitkä Salaóran saaren kautta kulkeva pengertie, joka erottaa toisistaan ensin Logaróksen ja Tsoukalión laguunit ja sitten Logaróksen laguunin ja varsinaisen Amvrakikóslahden. Koronisían saaren eteläpuolella sijaitsevat Korakonísian eli Korakónisan saaret. Yhdessä Koronisía ja Korakónisan saaret rajaavat Sakoulétsin laguunin.

Kylän nähtävyyksiin lukeutuu muun muassa bysanttilaisaikainen Neitsyt Marian (*Panagía*) kirkko.

## Lähteet

## Aiheesta muualla
Aïmpelítsi

**Aïmpelítsi** (; transl. myös *Aïbelítsi*) eli **Ampelítsi** (Αμπελίτσι) on pieni Kreikan saari, joka sijaitsee Singitikóslahdessa Chalkidikín niemimaahan kuuluvan Sithonían niemen itärannikon edustalla suuremman Diáporoksen saaren pohjoispuolella. Saaren pinta-ala on noin 0,098 neliökilometriä ja se on asumaton (vuonna 2011). Hallinnollisesti Aïmpelítsi kuuluu Sithonían ​kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa.

## Lähteet
Alogonísi

**Alogonísi** (, ) on pieni Kreikan saari, joka kuuluu Pohjoisen Egean saariin ja sijaitsee Moúdroksenlahdessa Límnoksen saaren etelärannikon edustalla. Saaren pinta-ala on noin 0,286 neliökilometriä ja se on asumaton (vuonna 2011). Hallinnollisesti Alogonísi kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.

Alogonísi on suurin Moúdroksenlahden saarista ja sijaitsee lähellä lahden länsirantaa. Sen ympärysmitta on noin  metriä, pituus noin  metriä, suurin leveys noin 300 metriä ja suurin korkeus noin 24 metriä.

## Lähteet
Nisáki

**Nisáki** (, ”Pikkusaari”) voi viitata seuraaviin saariin Kreikassa:
 
* Nisáki eli Mikró Nisáki eli Ágios Sóstis, saari Pohjoisen Egean saarten saariryhmässä lähellä Chíosta
* Nisáki eli Nísos, saari Dodekanesian saariryhmässä lähellä Chálkia
* Koukonísi eli Nisáki, saari Pohjoisen Egean saarten saariryhmässä lähellä Límnosta
* Nisierós eli Nisáki, saari Dodekanesian saariryhmässä lähellä Kárpathosta
* Plateía eli Nisáki, saari Dodekanesian saariryhmässä lähellä Chálkia
Kaustisen kunnankirjasto

**Kaustisen kunnankirjasto** on Keski-Pohjanmaan Kaustisella toimiva yleinen kirjasto. Kunnankirjastolla on runsaan 400 neliömetrin laajuinen toimitila Kaustisen keskustassa, Kaustisen kunnantalon yhteydessä. 

Kaustisen kirjasto kuuluu Keski-Pohjanmaan kunnankirjastoja yhdistävään Anders-kirjastokimppaan, jonka kokoelmia jäsenkuntien asukkaat voivat hyödyntää. Tarjontaan kuuluu niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, musiikkiäänitteitä, suoratoistoelokuvia sekä laulun ja musiikki-instrumenttien soiton oppikursseja). Verkkokirjaston aineisto on käytössä vuorokauden ympäri, kaikkina viikonpäivinä.

## Lähteet

## Aiheesta muualla
*
Ktyponísi

**Ktyponísi** (, ) eli **Englezonísi** (Εγγλεζονήσι) eli **Gáidaros** (Γάιδαρος) on pieni Kreikan saari, joka sijaitsee Pohjoisessa Euboianlahdessa lähellä Keski-Kreikan rannikkoa. Saaren pinta-ala on 0,22 neliökilometriä ja se on asumaton (vuonna 2011). Hallinnollisesti Ktyponísi kuuluu Chalkídan kuntaan, Euboian alueyksikköön ja Keski-Kreikan alueeseen.

Englantilainen arkeologi Francis Turville-Petre vuokrasi saaren vuonna 1930 ja asettui sinne pysyvästi vuonna 1931. Tästä saari sai toisen nimensä *Englezonísi*, ”Englantilaisen saari”. Hän rakennutti saarelle huvilan, jonka saksalaiset pommittivat raunioiksi toisen maailmansodan aikana. Saaren eteläosan kukkulalla on Pyhälle Nikolaos Bunenelaiselle (*Ágios Nikólaos o Néos*) omistettu kirkko. Saaren arkeologisiin löydöksiin lukeutuu asutuksen jäänteitä ja vesisäiliöitä antiikin ja bysantilaisen keskiajan taitteesta 500–600-luvuilta.

## Lähteet
30 (Adelen albumi)

**30** on englantilaislaulaja Adelen neljäs studioalbumi, joka julkaistiin Columbia Recordsin kautta 19. marraskuuta 2021. Adele tiedotti uuden albumin julkaisusta lokakuussa. Hänen edellinen albuminsa *[[25 (Adelen albumi)|25]]* julkaistiin marraskuussa 2015.

Albumin ensimmäinen single, ”Easy on Me”, julkaistiin 15. lokakuuta 2021. Kappale nousi singlelistan ensimmäiselle sijalle yli kymmenessä maassa ja se rikkoi ennätyksiä sekä Spotifyssa että Amazon Musicissa. Albumin toinen single, ”Oh My God”, julkaistiin 29. marraskuuta 2021.

Albumi käsittelee Adelen avioeroa, äitiyttä ja kuuluisuutta. Adelen mukaan *30* ei ole kuitenkaan eroalbumi, vaan sen kautta hän haluaa kertoa pojalleen, miksi päätyi hajottamaan tämän elämän tullakseen itse onnelliseksi.

## Kappaleet

### Targetin bonuskappaleet

## Menestys
Albumi oli kaupallinen menestys ja se nousi albumilistojen kärkeen useassa maassa. Yhdysvalloissa albumista tuli vuoden 2021 myydyin albumi kolmen ensimmäisen päivän jälkeen. Viidessä päivässä albumi saavutti vuoden 2021 suurimman avausviikon Isossa-Britanniassa. Se on korkein naisartistin avausviikko sitten Adelen edellisen studioalbumin. Suomessa albumi nousi virallisen albumilistan ensimmäiselle sijalle yhdessä viikossa.

### Listasijoitukset

### Myynti ja myyntipalkinnot

## Arvostelut
* *[[The Daily Telegraph]]*: 
* *[[The Guardian]]*: 
* Helsingin Sanomat: 
* *[[The Independent]]*: 
* Kulttuuritoimitus: 
* *[[Pitchfork]]*: 8.2/10
* *[[Rolling Stone]]*: 
* *[[Soundi]]*: 

## Lähteet
Lazaréta (Chaniá)

**Lazaréta** (, myös *Lazarétta*, Λαζαρέττα, *Lazaréto*, Λαζαρέτο) on pieni Kreikan saari, joka sijaitsee Kreetanmeressä Kreetan saaren pohjoisrannikon ja Chanián kaupungin edustalla. Saaren pinta-ala on noin 0,015 neliökilometriä ja se on asumaton (vuonna 2011). Hallinnollisesti Lazaréta kuuluu Chanián kuntaan, Chanián alueyksikköön ja Kreetan alueeseen.

Lazarétan suurin pituus on noin 200 metriä ja leveys noin 70 metriä. Saari on saanut italialaisittain karanteeniasemaan viittaavan nimensä siitä, että venetsialaiset käyttivät sitä 1600-luvulla eristyssaarena kulkutautien varalta, kuten useimpia muita satamakaupunkien edustalla olleita pieniä saaria.

Lazarétalla on venetsialaisaikaisten rakennusten raunioita sekä hautoja. Vuonna 1645 osmanit tuhosivat rakennuksia sijoittaakseen saarelle suuren tykin, jolla he ampuivat piirittämäänsä Chaniáa. Saksalaiset pudottivat saarelle pommeja harjoituksissaan toisen maailmansodan aikana. 1950-luvulla järjestettiin uintikilpailuja saarelta Chaniáan.

## Lähteet

## Aiheesta muualla
Koukonísi

**Koukonísi** (, ) eli **Nisáki** (Νησάκι) on pieni Kreikan saari, joka kuuluu Pohjoisen Egean saariin ja sijaitsee Moúdroksenlahdessa Límnoksen saaren etelärannikon edustalla. Saaren pinta-ala on noin 0,157 neliökilometriä ja se on asumaton (vuonna 2011). Hallinnollisesti Koukonísi kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.

Koukonísi sijaitsee lähellä Moúdroksenlahden itärantaa. Saari on yhdistetty Límnoksen pääsaareen noin 400 metriä pitkällä pengertiellä. Joskus saarten väli kuivuu niin, että Koukonísi muodostaa käytännössä niemen. Saaren suurin korkeus on noin 10 metriä.

Koukonísilta on löydetty jäänteitä esihistoriallisen ajan asutuksesta. Saaren arkeologisia kaivauksia on suoritettu vuodesta 1992 lähtien. Saaren nimen on ehdotettu liittyvän Homeroksen mainitsemaan traakialaiseen kikonien heimoon.

## Lähteet
José Guillermo Ortiz

**José Guillermo Ortiz Picado** (s. 20. kesäkuuta 1992) on costaricalainen jalkapalloilija, pelipaikaltaan hyökkääjä. Hän edustaa kotimaassaan Heredianoa.

Ortiz aloitti liigauransa Alajuelensen joukkueessa. Vuonna 2017 hän siirtyi Heredianoon mutta on pelannut sittemmin myös lainalla yhdysvaltalaisessa D.C. Unitedissa, kolumbialaisessa Millonariosissa ja vietnamilaisessa Hồ Chí Minh Cityssä.

Ortiz pelasi Costa Rican maajoukkueessa ensimmäisen kerran tammikuussa 2017 Copa Centroamericanassa ja teki ensimmäisessä ottelussaan Belizeä vastaan kaksi maalia. Kolmannen maajoukkuemaalinsa hän teki lokakuussa 2019 CONCACAF:in Kansojen liigassa Haitia vastaan. Vuoden 2018 maailmanmestaruuskilpailujen aikaan hän oli loukkaantuneena poissa kentiltä. Vuonna 2021 hän pelasi CONCACAF Gold Cupissa, jossa Costa Rica putosi jatkosta puolivälierissä.

## Lähteet
Leif Glöersen

**Leif Glöersen** (2. syyskuuta 1902 Stettin – 13. lokakuuta 1976 Helsinki) oli norjalaissyntyinen insinööri ja yritysjohtaja, joka sai teollisuusneuvoksen arvonimen.

Leif Glöersenin vanhemmat olivat norjalainen insinööri Olaf Glöersen ja Augusta Frost ja puoliso vuodesta 1929 Mary Bergström. Suomeen 1905 muuttaneen Glöersenin perheen vanhin poika Leif valmistui diplomi-insinööriksi Teknillisestä korkeakoulusta 1925. Hän työskenteli valmistuttuaan isänsä johtaman Diesen Wood -yhtiön Pitkärannan tehtaiden käyttöinsinöörinä vuoteen 1932. Pitkärannasta Glöersen siirtyi A. Ahlströmin Karhula-yhtiön konepajan paperi- ja selluloosakoneosaston johtajaksi. Vuonna 1941 hänestä tuli koko konepajan ja samalla sen teräsvalimon johtaja. Vuonna 1946 Glöersenin johdettavaksi tulivat puolestaan A. Ahlströmin Varkauden tehtaat. Niiden toimitusjohtajana hän työskenteli aina vuoteen 1967 saakka. Varkaudessa Glöersen tunnettiin varsin värikkäänä henkilönä, kaupungin "viimeisenä patruunana" ja "pappa-Glöerseninä". Teollisuusneuvoksen arvonimen tekniikasta kiinnostunut ja itsekin useita patentoituja keksintöjä tehnyt Glöersen sai 1966.

Leif Glöersenin nuorempi veli oli Säteri Oy:n johtajistoon yli 30 vuoden ajan kuulunut yli-insinööri Odd Glöersen.

## Lähteet
Lazaréta

**Lazaréta** (; myös *Lazarétta*, Λαζαρέττα) tai **Lazaréto** (; myös *Lazarétto*, Λαζαρέττο) tulee italian kielen karanteeniasemaa tarkoittavasta sanasta *lazzaretto* ja voi viitata seuraaviin saariin Kreikassa:

* Lazaréta, saari Kreetan saarilla Chanián kaupungin edustalla
* Lazaréto, saari Jooniansaarten saariryhmässä lähellä Ithakaa
* Lazaréto, saari Jooniansaarten saariryhmässä lähellä Korfua
Ovriós

**Ovriós** () eli **Evraionísi** (Εβραιονήσι) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa. Saaren pinta-ala on noin 0,147 neliökilometriä ja se on asumaton (vuonna 2011). Hallinnollisesti Ovriós kuuluu Kórinthoksen kuntaan, Korinthian alueyksikköön ja Peloponnesoksen alueeseen.

Ovriós sijaitsee Fragkolímanon ja Pefkálin kylien edustalla Peloponnesoksen niemimaan koilisrannikon edustalla. Ovrióksesta länteen sijaitsee Plateián saari.

Saarella on ollut asutusta esihistoriallisella ajalla viimeistään mykeneläisellä kaudella, sekä myöhemmin bysanttilaisella, venetsialaisella ja osmanivallan kaudella. Saarella on jäänteitä linnoitteista bysanttilaiselta ajalta ja laajemmat linnoituksen rauniot toiselta venetsialaiselta kaudelta 1600–1700-luvuilta. Linnoitus on saaren korkeimmalla kohdalla.

## Lähteet
Francisco Calvo

**Francisco Javier Calvo Quesada** (s. 8. heinäkuuta 1992) on costaricalainen jalkapalloilija, pelipaikaltaan keskuspuolustaja. Hän edustaa meksikolaista Juárezia. Hän on aiemmin pelannut muun muassa Pohjois-Amerikan MLS:ssä ja Turkissa.

Calvo aloitti liigauransa kotimaassaan vuonna 2011 Heredianossa, josta hän vuoden jälkeen siirtyi puoleksi vuodeksi Pérez Zeledóniin. Alkuvuoden 2013 hän edusti tanskalaisseura Nordsjællandia mutta pelasi vain kolmessa liigaottelussa muutamia kymmeniä minuutteja. Kesällä 2013 hän palasi kotimaahansa Heredianon joukkueeseen. Hän pelasi Costa Ricassa myös Santosissa lainasopimuksella ja Saprissassa, kunnes hän vuoden 2017 alussa siirtyi Yhdysvaltoihin. Calvo pelasi MLS:ssä Minnesota Unitedin joukkueessa 2,5 vuoden aikana 60 liigaottelua ja teki niissä viisi maalia. Toukokuussa 2019 hän siirtyi Chicago Fireen, jossa hän 2,5 vuoden aikana pelasi 62 liigaottelua ja teki niissä viisi maalia. Vuonna 2022 hän pelasi San Jose Earthquakesissa 13 MLS-ottelua ja teki niissä kaksi maalia.

Calvo siirtyi kesällä 2022 turkkilaisseura Konyasporiin. Hän pelasi kaudella 2022–2023 Turkin Superliigassa 31 ottelua, joissa hän teki kolme maalia, ja seuraavan kauden alkupuoliskolla 17 ottelua. Hän siirtyi tammikuussa 2024 meksikolaisseura Juáreziin.

Calvo pelasi Costa Rican maajoukkueessa ensimmäisen kerran heinäkuussa 2011 Copa Américassa Kolumbiaa vastaan. Hän pelasi myös vuosien 2016 ja 2024 Copa Américassa sekä vuosien 2015, 2017, 2019, 2021 ja 2023 CONCACAF Gold Cupissa, joista vuoden 2017 turnauksessa Costa Rica ylsi välieriin. Vuoden 2018 maailmanmestaruuskilpailuissa Calvo pelasi ensimmäisessä alkulohko-ottelussa Serbiaa vastaan täydet minuutit ja tuli toisessa alkulohko-ottelussa Brasiliaa vastaan vaihdosta 15 minuutiksi kentälle. MM-kilpailuissa 2022 hän pelasi täydet minuutit kahdessa ensimmäisessä alkulohko-ottelussa mutta oli kolmannesta poissa pelikiellon vuoksi saatuaan molemmissa aiemmissa otteluissa varoituksen. Hän on 96 maaottelussaan tehnyt yhteensä 12 maalia.

## Lähteet
Lembit (nimi)

**Lembit** on virolainen miehen etunimi. Se pohjautuu muinaisvirolaisiin nimiin *Lembitu* ja *Lemmitu*, joiden merkitys on ’rakastettu’.

Digi- ja väestötietoviraston mukaan Suomessa on joulukuuhun 2024 mennessä tilastoitu noin 240–260 Lembit-nimistä miestä.

## Tunnettuja Lembitejä
* Lembit Annus (1941–2018), virolainen kommunisti
* Lembit Krull (s. 1969), virolainen rockmuusikko
* Lembit Lõhmus (s. 1947), virolainen taidegraafikko
* Lembit Pärn (1903–1974), venäjänvirolainen kenraaliluutnantti 
* Lembit Öpik (s. 1965), brittiläinen poliitikko

## Lähteet
Euroopan helluntaiyhteisö

**Euroopan Helluntaiyhteisö** (, **PEF**) on 60 eurooppalaisen helluntailaisyhteisön verkosto. PEF:n tehtävä on levittää evankeliumia ja edistää helluntaijärjestöjen yhteistyötä. PEF järjestää vuosittain liikettä yhteenkokoavan johtajuuskonferenssin, Euroopan pääkaupunkeihin kohdistettua IMPACT-toimintaa sekä vuosittaisen Eurooppalaisen rukoussunnuntain. Euroopan helluntaiyhteisö on helluntaiherätyksen edustaja viranomaisten ja EU-hallinnon suuntaan.

PEF perustettiin vuonna 1987 Lissabonissa kahden helluntaiherätyksen virran yhdistyessä. Uuden järjestön muodostivat vuonna 1966 perustettu eteläeurooppalainen European Pentecostal Fellowship ja pohjoisempi Pentecostal European Conference.

Vuonna 2005 PEF rekisteröitiin Belgiassa kansainvälisenä yleishyödyllisenä järjestönä. Samana vuonna järjestö avasi pääkonttorinsa Brysselissä. Vuonna 2013 järjestön puheenjohtajaksi nimitettiin Fida Internationalin toiminnanjohtaja Arto Hämäläinen. PEF rahoittaa toimintansa jäsenmaksuilla.

## Puheenjohtajat
Euroopan helluntaiyhteisöllä on ollut historiansa aikana neljä puheenjohtajaa. PEF:n hallitus nimitetään kolmevuotiskaudeksi.
*  Jacob Zopfi: 1987–2001
*  Ingolf Ellsel: 2001–2013
*  Arto Hämäläinen: 2013–2016
*  Pelle Hörnmark: 2016–2022
*  Marek Kamiński: 2022-

## Lähteet
Gabriele Falloppio

**Gabriele Falloppio** () (1523 Modena, Italia – 9. lokakuuta 1562 Padova, Italia) oli italialainen roomalaiskatolinen pappi ja lääkäri. Hän oli yksi 1500-luvun johtavista anatomian tutkijoista. 

## Elämä
Falloppio syntyi noin vuonna 1523 Modenassa, jossa hänestä tuli katedraalin kaniikki. Hän opiskeli lääketiedettä Ferrarassa, ja Euroopan kiertomatkan jälkeen hänestä tuli anatomian opettaja kyseisessä kaupungissa. Sieltä hän muutti Pisaan ja sieltä Toscanan suurherttuan Cosimo I:n aloitteesta Padovaan, jossa hän hoiti anatomian, kirurgian ja kasvitieteen professuureja ja toimi uuden kasvitieteellisen puutarhan esimiehenä. Hän kuoli Padovassa 9. lokakuuta 1562. 

Falloppion elinaikanaan ilmestyi vain yksi tutkielma, *Observationes anatomicae* (Venetsia, 1561). Hänen kokoelmateoksensa *Opera genuina omnia* julkaistiin Venetsiassa vuonna 1584. Falloppion anatomian alan teokset koskevat kaikkia ihmiskehon osia. Hänen tutkimuksistaan etusijalle on asetettava luuston ja kuuloelinten kehitystä koskevat tutkimukset.  

## Lähteet
Kannuksen kaupunginkirjasto

**Kannuksen kaupunginkirjasto** on Keski-Pohjanmaan Kannuksessa toimiva yleinen kirjasto. Kaupunginkirjaston päätoimipaikka on **Kannuksen kirjasto**. Tämän ohella kaupunginkirjastoon kuuluu Korpelan kylässä sijaitseva Korpelan lainausasema. Vielä 2010-luvun alkupuolella Eskolassa ja Väli-Kannuksessa palveli oma lainausasema.

Kaunnuksen kirjasto kuuluu Keski-Pohjanmaan kunnankirjastoja yhdistävään Anders-kirjastokimppaan, jonka kokoelmia jäsenkuntien asukkaat voivat hyödyntää. Tarjontaan kuuluu niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, musiikkiäänitteitä ja suoratoistoelokuvia). Verkkokirjaston aineisto on käytössä vuorokauden ympäri, kaikkina viikonpäivinä.

## Lähteet
Keysher Fuller

**Keysher Fuller** (s. 12. heinäkuuta 1994 Puerto Limón) on costaricalainen jalkapalloilija, pelipaikaltaan oikea laitapuolustaja. Hän edustaa kotimaassaan Heredianoa.

Fuller on aiemmin edustanut kotimaassaan Generación Saprissaa, Uruguay de Coronadoa ja Municipal Greciaa. Hän siirtyi Heredianoon kesällä 2018. Costa Rican mestaruuksien lisäksi hän on Heredianossa voittanut CONCACAF-liigan vuonna 2018.

Fuller pelasi Costa Rican maajoukkueessa ensimmäisen kerran helmikuussa 2019 ystävyysottelussa Yhdysvaltoja vastaan. Hän kuului Costa Rican joukkueeseen vuosien 2019 ja 2021 CONCACAF Gold Cupissa. MM-kilpailuissa 2022 hän pelasi avauskokoonpanossa joukkueensa kaikki kolme ottelua ja teki Japania vastaan ottelun ainoan maalin. Hän on pelannut 36 maaottelua, joissa 29 kertaa avauskokoonpanossa. Ensimmäisen maalinsa hän teki toisessa maaottelussaan Jamaikaa vastaan maaliskuussa 2019, toisen MM-karsintaottelussa Yhdysvaltoja vastaan lokakuussa 2021 ja kolmannen MM-kilpailuissa Japania vastaan marraskuussa 2022.

## Lähteet
Maailmankisat 1977

**Kymmenennet [[Maailmankisat]]** järjestettiin vuonna 1977 Helsingissä 29.–30. kesäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Kisat oli aiemmin järjestetty joka toinen vuosi. Nyt kisoissa siirryttiin vuosittaiseen rytmiin.

## Tuloksia
### Miehet

### Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai kestävyysjuoksija Samson Kimobwa, joka teki 10&nbsp;000 metrillä ME:n. 

## Lähteet

*
*
Illeismi

**Illeismi** (latinan sanasta *ille*, maskuliinimuoto pronominista "hän") tarkoittaa tapaa puhua itsestään kolmannessa persoonassa. Tunnettuja illeistejä ovat olleet muun muassa Julius Caesar, Douglas MacArthur, Charles de Gaulle, Richard Nixon, LeBron James, Mihail Gorbatšov, Herman Cain, Nagananda Kodituwakku, Narendra Modi, Bob Dole ja Donald Trump. Erityisesti Trumpin kohdalla siitä on tullut osa hänen brändiään. On myös tavallista, että pienet lapset puhuvat itsestään kolmannessa persoonassa ennen kuin oppivat pronominien käytön.

Ruotsin maahanmuuttajalähiöiden slangissa on 2010-luvulla alettu käyttää illeistisesti sanaa *benim*, joka tulee turkin pronominista *ben* ("minä"). Siispä esimerkiksi "benim han vet" tarkoittaa "jag vet".

## Lähteet
Guilfordin piirikunta

**Guilfordin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 541&nbsp;299 vuonna 2020, tehden siitä asukasmäärältään Pohjois-Carolinan kolmanneksi suurimman piirikunnan. Piirikunnan hallintokeskus on Greensboron kaupunki. Piirikunta on perustettu vuonna 1771.

## Kuvia piirikunnasta

Kuva:Greensboro Skyline.jpg|Greensboron kaupunkia.
Kuva:Guilford County Courthouse County of Guilford Greensboro, NC - panoramio.jpg|Guilfordin piirikunnan oikeustalo.


## Lähteet

## Aiheesta muualla
Cayo

**Cayo** on yksi kuudesta Belizen hallintoalueesta. Se sijaitsee Länsi-Belizessä melko keskellä valtiota. Alueen pinta-ala on 5&nbsp;196&nbsp;km². Asukasluku oli 105&nbsp;190 vuonna 2021 (arvio). Hallinnollinen keskus on San Ignacio.

## Lähteet
Châtillon-en-Bazois

**Châtillon-en-Bazois** on kunta Ranskassa Nièvren departementissa Burgundi-Franche-Comtén alueella. Se sijaitsee Aronjoen ja Nivernais’n kanava n varrella, noin 40 kilometriä Neversin kaupungista itään.

Kunnan nähtävyyksiä on keskiaikainen linna *Château de Châtillon-en-Bazois*. Linnan pyöreä torni on peräisin 1200-luvulta. Linnan päärakennus on rakennettu 1300-luvulla, mutta se on kokenut useita muutoksia 1600- ja 1800-luvuilla. 

## Lähteet

## Aiheesta muualla
Yeremi Pino

**Yeremi Jesús Pino Santos** (s. 20. lokakuuta 2002 Las Palmas, Kanariansaaret, Espanja) on espanjalainen jalkapalloilija. Hän edustaa Englannin Valioliigassa pelaavaa Crystal Palacea ja on pelipaikaltaan oikea laitalinkki.

## Seurajoukkueura

### Villarreal
Vietettyään kesän 2020 harjoituskauden Villarrealin edustusjoukkueen kanssa Unai Emeryn alaisuudessa, Pino pelasi ensimmäisen ottelunsa ammattilaisena 22. lokakuuta 2020 Eurooppa-liigan lohkovaiheen ottelussa turkkilaista Sivassporia vastaan. Ensiesiintymisensä maan pääsarjassa Primera Divisiónissa hän teki kolme päivää myöhemmin ottelussa Cádizia vastaan.

Pino teki ensimmäisen maalinsa ammattilaisurallaan 29. lokakuuta 2020 Eurooppa-liigan lohkovaiheen ottelussa FK Karabahia vastaan. 12. marraskuuta 2020 Pino teki jatkosopimuksen seuran kanssa, joka ulottui vuoteen 2024 asti.

26. toukokuuta 2021 pelatessaan Eurooppa-liigan loppuottelussa englantilaista Manchester Unitedia vastaan, Pinosta tuli nuorin espanjalainen jalkapalloilija 18 vuoden ja 218 päivän iässä, joka on ollut avauskokoonpanossa eurooppalaisen jalkapallokilpailun loppuottelussa. Aikaisemmin tätä ennätystä piti hallussaan Iker Casillas, joka oli 19 vuoden ja neljän päivän ikäinen, kun hän pelasi Mestarien liigan loppuottelussa 2000. Pino otettiin Villarrealin voittamassa ottelussa vaihtoon 77. minuutilla.

Pino pelasi vuosina 2020–2025 Villarrealissa 134 Primera Divisiónin ottelua ja teki niissä 17 maalia. Mestarien liigan seitsemässä ottelussa hän teki yhden maalin, samoin Eurooppa-liigan 12 ottelussa. Konferenssiliigassa hän pelasi kahdeksan ottelua.

### Crystal Palace
Elokuussa 2025 Pino siirtyi englantilaisseura Crystal Palaceen runsaan 25 miljoonan euron siirtosummalla. Hän allekirjoitti Crystal Palacen kanssa viisivuotisen sopimuksen.

## Maajoukkueura
Pino pelasi Espanjan kaikki viisi ottelua ja teki yhden maalin alle 17-vuotiaiden EM-kilpailuissa 2019. Hän pelasi neljä ottelua alle 21-vuotiaiden EM-kilpailuissa 2021. Espanja karsiutui molemmissa turnauksissa välierissä.

Pino valittiin aikuisten maaotteluun ensimmäisen kerran Liettuaa vastaan 8. kesäkuuta 2021. Espanja pelasi tuon ottelun alle 21-vuotiaiden maajoukkueen kokoonpanolla, kun aikuisten maajoukkueeseen kuulunut Sergio Busquets antoi positiivisen COVID-19 näytteen ennen ottelua ja sen johdosta osa joukkueesta joutui eristykseen. Pino ei kuitenkaan pelannut ottelussa. Ensimmäisen maaottelunsa hän pelasi Kansojen liigan välierässä Italiaa vastaan lokakuussa 2021. Hän kuului Espanjan joukkueeseen MM-kilpailuissa 2022, muttei päässyt pelaamaan turnauksessa. Kaikkiaan hän on elokuun 2025 loppuun mennessä pelannut 15 A-maaottelua ja tehnyt niissä kolme maalia: ensimmäisen maaliskuussa 2022 ystävyysottelussa Islantia vastaan, toisen kesäkuussa 2023 Kansojen liigan välieräottelussa Italiaa vastaan ja kolmannen marraskuussa 2024 Kansojen liigan ottelussa Sveitsiä vastaan.

## Lähteet

## Aiheesta muualla
* Yeremi Pinon tilastot BDFutbol-sivustolla 
* Yeremi Pinon tilastot Soccerway-sivustolla
Kerstin Thorvall

**Kerstin Hilma Margareta Thorvall** (1925 Eskilstuna, Ruotsi – 2010 Tukholma, Ruotsi) oli ruotsalainen kirjailija, graafinen suunnittelija, kirjankuvittaja ja pakinoitsija. Hän kirjoitti aikuisille, nuorille ja lapsille. Hänen kohuttu kirjansa *Ehdottomasti kielletty* (1976) käsittelee naisen seksuaalisuutta.

## Palkinnot ja tunnustukset
* Astrid Lindgren -palkinto 1977

## Suomennetut teokset
* *Kirja sinulle* (*Boken till dig*), suom. Sirkka Rapola ym., Helsinki: Otava 1960
* *Ymmärtäkää meitä* (*Förstå mej så förstår jag er*), suom. Terttu Kiuru-Lehtonen, Helsinki: Otava 1961
* *Tyttö huhtikuussa * (*Flicka i april*), suom. Kaisa Hirvonen, Helsinki: Otava 1962, Isojen tyttöjen kirjasto
* *Tyttö Pariisissa* (*Flicka i Paris*), suom. Päivikki Komi, Helsinki: Otava 1964, Isojen tyttöjen kirjasto
* *Äidin pikkuinen* (*Porträtt av ett mycket litet barn*), suom. Kyllikki Hämäläinen, Helsinki: Otava 1966
* *Toinen kirja sinulle* (*Andra boken till dig*), suom. Sirkka Rapola ym., Helsinki: Otava 1966
* *Kalle tekee maalin* (*Gunnar gör mål*), suom. Jukka Kemppinen, Helsinki: Otava 1968
* *Poika, kevät, rakkaus* (*Thomas - en vecka i maj*), suom. Kyllikki Hämäläinen, Helsinki: Otava 1969
* *Kiva, että meitä on kolme* (*I stället för en pappa*), suom. Ullamari Kellomäki, Helsinki: Weilin + Göös 1981 
* *Hyvänyön satuja* (*Godnattsagor om Anders, nästan 4*), suom. Marjatta Kurenniemi, Helsinki: Tammi 1975 
* *Ehdottomasti kielletty* (*Det mest förbjudna*), suom. Orvokki J. Nurmi, Helsinki: Otava 1977 
* *Antti löytää kissanpennun* (*Andreas hittar en kattunge*), suom. Marjatta Kurenniemi, Helsinki: Tammi 1979  (kuvakirja)
* *Saara* (*Sara*), suom. Kaija Pakkanen, Espoo: Weilin + Göös 1981  (kuvakirja)
* *Muistatko Saaran* (*Mer om Sara*), suom. Kaija Pakkanen, Espoo: Weilin + Göös 1981  (kuvakirja)

## Lähteet

## Aiheesta muualla
Westland Wessex

**Westland Wessex** on brittiläisen Westland Helicoptersin lisenssi valmistama Sikorsky H-34. Merkittävin ero alkuperäiseen oli turbiinimoottorin käyttöönotto. Ensimmäisiin versioihin asennettiin Napier Gazelle ja loppusarjan malleihin de Havilland Gnome. Aluksi helikoptereita valmistettiin kuninkaalliselle laivastolle ja myöhemmin myös ilmavoimille. Pieni määrä toimitettiin siviilikäyttöön ja vientiin.

## Tekniset tiedot

## Lähteet
*
Mustjärvi (Kirkkonummi)

**Mustjärvi** on kalliojärvi Kirkkonummen länsiosassa läntisellä Uudellamaalla. Sen pinta-ala on 5,7 hehtaaria. Etäisyys Helsingin keskustasta on 31 kilometriä länteen.

## Maantietoa
Mustjärvi on 500 metriä pitkä, 200 metriä leveä, ja sen pinta-ala on 5,3 hehtaaria. Järvi on etelä–pohjoissuuntaisesti pitkänomainen, levein kohta on järven eteläpuoliskolla, siitä pohjoiseen allas kapenee. Saaria ei ole.

Meikon luonnonsuojelualue reunustaa Mustjärveä kaikissa ilmansuunnissa paitsi kaakossa. Noin 300–400 metriä Mustjärveltä itään sijaitsee Humaljärvi, lännessä levittäytyy Meikon alueen metsä, jonka alueella sijaitsee muun muassa Kakarlampi, Immerlampi ja Korsolampi. Mustjärven ja Humaljärven välissä sijaitsee Urbysberget, jonka korkeustaso on noin 70 metriä merenpinnan yläpuolella eli noin 40 metriä Mustjärven pintaa ylempänä. Mustjärven lounaisrannalla on jyrkänne.

## Vesistösuhteet
Aikaisemmassa vesistöaluejaossa Mustjärvi kuului Suomenlahden rannikkoalueessa (vesistöaluetunnus 81) Estbyån valuma-alueeseen (81.061). Nykyään sen valuma-alue on muuttunut niin, että laskuoja virtaa Storträsk-Bakträskiin, joka kuuluu Siuntionjoen vesistöössä (22) Harvsån valuma-alueeseen (22.008). Vitträskin vedenpinnan korkeus on 51,2 metriä mpy (N2000).

## Lähteet
Charles Adolphe Wurtz

**Charles Adolphe Wurtz** (26. marraskuuta 1817 Strasbourg, Ranska – 12. toukokuuta 1884 Pariisi, Ranska) oli ranskalainen kemisti ja lääkäri. Hän muistetaan amiinien löytämisestä vuonna 1849.

## Elämä
Wurtz omistautui Strasbourgissa samanaikaisesti lääketieteen ja kemian opinnoille ja liittyi vuonna 1842 Justus von Liebigin laboratorioon Gießenissä. Hänestä tuli lääketieteen tohtori vuonna 1843 Pariisissa, jossa hän työskenteli Antoine Jérôme Balardin johdolla Sorbonnen yliopistossa ja sen jälkeen Jean-Baptiste Dumasin yksityisessä laboratoriossa.
 
Vuonna 1850 Wurtz perusti Gießenin laboratorion mallin mukaisen laboratorion mutta joutui luopumaan yrityksestä taloudellisten vaikeuksien vuoksi. Saatuaan vuonna 1853 kemian professuurin ja sittemmin Ecole de médecine -yliopiston dekaanin viran yliopiston laboratoriosta tuli tieteellinen laitos, jossa Wurtzin johdolla koulutettiin useita ranskalaisia ja ulkomaisia kemistejä. Wurtzin alaisuudessa toimineesta koulusta perustettiin vuonna 1858 *Société chimique de Paris*. Vuonna 1872 hän teki aloitteen *Association française pour l'avancement des sciences* -yhdistyksen perustamisesta. 1881 hänestä tuli Sorbonnen yliopiston orgaanisen kemian professori ja 1884 senaattori. Wurtz paransi suuresti varsinkin lääketieteen opiskelijoille annettavaa käytännöllis-kemiallista ja fysiologista opetusta. 

## Tieteelliset tutkimukset
Tutkimustensa ansiosta Wurtz oli uranuurtaja useilla orgaanisen kemian aloilla. Hajottamalla syaanihappoestereitä kaliumilla hän keksi vuonna 1849 amiinit. Glykolia, glykolihappoa ja maitohappoa koskevat tutkimukset johtivat hänet tekemään tarkan eron käsitteiden emäksisyys ja atomisuus (arvoisuus) välillä. Wurtz keksi mukaansa nimitetyn hiilivetysynteesin poistamalla kahdesta alkylijodidista jodin natriumin avulla, fenolin valmistuksen bentsolisulfoni-haposta kalisulatteella. Hän tutki vielä dissosiaatioilmiöitä sekä kemiallisia fermeutteja ynnä muuta. 

Wurtzn kirjalliseen tuotantoon kuuluvat muun muassa *Leçons de philosophie chimique* (1864) ja *La Théorie atomique* (1879). Niiden on esitystapa selkeä ja miellyttävä. 

## Lähteet
Haapajärvi (Kangasniemi)

**Haapajärvi** on paikoin syvä järvi Kangasniemen lounaisosassa Etelä-Savon maakunnassa. Sen pinta-ala on neljä neliökilometriä. Etäisyys Mikkelistä on 49 kilometriä luoteeseen ja Jyväskylästä 50 kilometriä kaakkoon.

## Maantiede
Haapajärven polveilevan rantaviivan pituus on 34&nbsp;659 metriä. Järven lounaisosan Myllylahti sijaitsee erillään pääaltaasta, sinne on yhteys Kurjensalmen kautta. Myllylahden etelärannalta on yli kuusi kilometriä järven koillisosan Tintonlahden pohjoisrannalle. Noin kolmasosa Haapajärvestä on vähintään 10 metriä syvä ja kymmenesosa vähintään 20 metriä syvä. Järven pohja on kumpuilevaa, joten syvät alueet ja matalikot sijaitsevat paikoin rinta rinnan. Länsirannan Pyynnönniemen itäpuolelta alkaa verraten yhtenäinen syvä vyöhyke, joka kulkee koilliseen järven itärannan myötäisesti. Vyöhykkeen eteläosassa on järven syvin kohta, 45 metriä , josta noin sata metriä itään sijaitsee matala vesialue, jonka sisällä on kaksi saarta ja kaksi luotoa. Haapajärven lukuisat lahdet syvenevät paikoin 15–30 metriin.

Haapajärven saariluku on 31. Saarista 6 on alle aarin laajuisia. Noin viisihehtaarinen Iso Reivinsaari on järven ainoa yli hehtaarin laajuinen saari. Kivisaari, Saesaari ja Kokkosaari ovat seuraavaksi laajimmat.

Haapajärven rannat ovat peltoaukeiden täplittämää metsämaata. Pientaloja on harvakseltaan.

Haapajärvi laskee järven luoteisosan Koitinlahdesta noin puolen kilometrin pituista Tuhkajokea Haapalampeen (96,8 metriä mpy), joka laskee Puulan Haapaselkään (94,7 metriä mpy).

Haapajärven vesitilavuus on 34&nbsp;681&nbsp;000 kuutiometriä.

## Vesistösuhteita
Haapajärvi (14.925.1.002) kuuluu Haapajärven valuma-alueeseen (14.925), joka on kolmannen jakovaiheen vesistö Kymijoen vesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Haapajärvi on Haapajärven valuma-alueen laajin vakavesi ja ainoa, jonka pinta-ala on yli neliökilometrin. Seuraavaksi laajimmat ovat Läpisyösti ja Haapalampi. Alueeseen kuuluu myös seitsemän muuta vakavettä.

Kangasniemen Haapajärvi on viidenneksi laajin Suomen 38:sta Haapajärvestä.

## Lähteet
HUB logistics

**HUB logistics** on suomalainen, yksityisomisteinen logistiikka-alan yritys, joka palvelee yrityksiä useilla eri toimialoilla. HUB logistics toimii Suomessa kymmenellä eri paikkakunnalla. Yrityksen pääkonttori sijaitsee Vantaalla. HUB logistics työllistää noin 360 työntekijää eri toimipisteissä (2020). HUB logisticsin toimitusjohtaja on Joni Sundelin ja hallituksen puheenjohtaja Aarno Törmälä. 

## Historia

HUB logistics perustettiin vuonna 1992. HUB logisticsin hallituksen puheenjohtaja Aarno Törmälä perusti yrityksen tarjoamaan laatujärjestelmien koulutusta ja konsultointia logistiikka-alan palveluyrityksille. Laatujärjestelmän tuoma näkyvyys yritysten prosesseihin ja palveluihin antoi näköalapaikan silloiseen logistiikan palvelutasoon Suomessa. Tästä kypsyi idea ulkoistettujen logistiikkapalveluiden kehittämisestä ja sisälogistiikan kokonaisvastuun ottamisesta palveluyritykselle.
 
Asiakastarpeiden myötä HUB logistics alkoi tuottaa logistisia palveluita aluksi huolinnan, kaupan ja teollisuuden yrityksille. 2000-luvulle saavuttaessa nähtiin selkeä tarve teollisuusyhtiöiden sisälogistiikan kehittämiselle sekä ulkoistuksille. HUB logistics nimi ja logo otettiin yhtenäiseksi brändiksi tytäryhtiöille ja palveluita lähdettiin kehittämään teknologiakeskeisesti.

## Palvelut

Yrityksen palveluita ovat:

* varastointipalvelut: materiaalin vastaanotto, varastointi ja lähettäminen
* sisälogistiikka: tavaran vastaanotto, hyllytys, varastointi, kuljetukset ja siirrot tuotannossa, sekä keräily ja lähettäminen
* pakkauspalvelut: puupakkausten valmistaminen, puupakkaukset mittatilaustyönä, projektipakkaaminen
* toimistusketjukonsultointi: logistiikan konsultointi, toimitusketjun hallinta, toimitusketjun optimointi
* lisäarvopalvelut: esiasennus- ja konfiguraatiopalvelut, kunnostamispalvelut, varalaitepalvelut, palautuskäsittely, kokoonpanot ja myymälädisplayt

## Lähteet

## Aiheesta muualla

* Yrityksen verkkosivusto
Thor Vilhjálmsson

**Thor Vilhjálmsson ** (1925 Edinburgh, Skotlanti, Britannia – 2011) oli islantilainen kirjailija. Hän työskenteli kirjastonhoitajana.

Thor on islantilaisessa kirjallisuudessa modernismin uranuurtaja. Hän kirjoitti romaaneja, novelleja, esseitä, matkakirjoja ja runoja. Hän sai tuotantoonsa vaikutteita eksistentialismista ja ranskalaisesta uudesta romaanista. Esikoisteos on 1950 ilmestynyt novellikokoelma *Maðurinn er alltaf einn*. Vuonna 1968 ilmestynyt romaani *Fljótt, fljótt sagði fuglinn* suuntautuu perinteiseen romaanimuotoon ja aloittaa uuden kauden. Se muodostaa trilogian teosten *Óp bjöllunnar* (1970) ja *Mánasigð* (1976) kanssa. Palkittu *Harmaasammal hehkuu* on historiallinen romaani, joka sijoittuu 1800-luvulle.

## Palkinnot ja tunnustukset
* Pohjoismaiden neuvoston kirjallisuuspalkinto, 1988 teoksesta *Harmaasammal hehkuu*
* Ruotsin Akatemian pohjoismainen palkinto: 1992

## Suomennetut teokset
* *Harmaasammal hehkuu* (*Grámosinn glóir*), suom. Tuula Tuuva, Helsinki: Otava 1988 

## Lähteet

## Aiheesta muualla

* Thor Vilhjálmsson, Islandic Literature
Kullilampi

**Kullilampi** on pieni, saareton järvi Iitissä Päijät-Hämeen kaakkoisosassa. Etäisyys Lahdesta on 37&nbsp;kilometriä itäkoilliseen.

## Maantietoa
Kullilampi on 450&nbsp;metriä pitkä, 250&nbsp;metriä leveä, ja sen pinta-ala on 3,3&nbsp;hehtaaria. Kullilampi muodostuu suhteellisen neliömäisestä eteläosasta, josta työntyy koilliseen noin 350 metriä pitkä lahti, jonka leveys vaihtelee suuresti. Siinä ei ole kartan mukaan saaria. Järven rantaviivan pituus on 1,4&nbsp;kilometriä. Kullilampea ympäröi valtaosin alava metsämaa, järven eteläpuolisen Rahkasuonmäen laki on noin 140 metriä merenpinnan yläpuolella.

Iitin Kullilampi on suurin Suomen kolmesta Kullilammesta. Mäntyharjun Kullilampi on runsaan hehtaarin laajuinen, Suomussalmen Kullilampi on noin 0,1 hehtaarin laajuinen.

## Vesistösuhteet
Kullilampi (14.945.1.006) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Kullilampi on Rautjoen valuma-alueen pienimpiä vakavesiä. Suurimmat ovat Rautjärvi ja Raajärvi. Kullilammen länsirannalta lähtee laskuoja pohjoiseen kohti Pöytjokea, joka virtaa itään Rautjärveen.

## Lähteet
Hafnium(IV)jodidi

**Hafnium(IV)jodidi** (HfI4) eli **hafniumtetrajodidi** on hafniumin ja jodin muodostama epäorgaaninen molekyyliyhdiste. Yhdistettä käytetään metallisen hafniumin valmistuksessa.

## Ominaisuudet, valmistus ja käyttö
Huoneenlämpötilassa hafnium(IV)jodidi on oranssinkeltaista kiteistä ainetta. Yhdiste on polymorfista eli sillä on useita kidemuotoja esimerkiksi monokliininen tai kuutiollinen muoto. Hafnium(IV)jodidi hydrolysoituu veden vaikutuksesta. Kuumennettaessa aine ensin sublimoituu ja kuumennettaessa voimakkaasti yli 1&nbsp;200 °C:n lämpötilaan se hajoaa hafniumiksi ja jodiksi.

Hafniumjodidia valmistetaan kuumentamalla epäpuhdasta hafniummetallia, niin kutsuttua hafniumsientä, jodin kanssa noin 300 °C:n lämpötilassa.
:Hf + 2 I2 → HfI4

Hafnium(IV)jodidia käytetään hafniumin jalostusprosessissa. Epäpuhtaan hafniumsienen annetaan reagoida jodin kanssa ja muodostunut hafnium(IV)jodidi sublimoidaan. Sublimoitu yhdiste johdetaan hyvin kuumalle volframi- tai hafniumlangalle, jossa hafnium(IV)jodidi hajoaa hafniumiksi ja muodostaa kidetangon.

## Lähteet
Ludeca

**Ludeca** (k. 827) oli Mercian kuningas 825–827. Hän oli ilmeisesti sukua edeltäjälleen kuningas Beornwulfille. Ludeca pyrki kostamaan Itä-Anglian joukoille Beornwulfin surman, mutta Anglosaksien kronikan mukaan Ludeca ja viisi hänen hovimiestään tapettiin vuonna 827.

## Lähteet
Rillumarei!

**Rillumarei!** on heavy metal -yhtye Viikatteen 13. studioalbumi. Se julkaistiin 2. lokakuuta 2020 levymerkillä Universal Music.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 9-/10
* Kaaoszine: 9/10
* Soundi: 
* V2.fi: 

## Lähteet

## Aiheesta muualla
* 
*
Lifebound

**Lifebound** on Bloodred Hourglassin debyyttialbumi, joka julkaistiin 24. elokuuta 2012.
## Kappaleet
#  
#  
#  
#  
#  
#  
#  
#  
#  
# 
#  

## Arvostelut
* Imperiumi: 7/10
* Inferno: 
* Soundi: 

## Lähteet

## Aiheesta muualla
* 
*
Heal (Bloodred Hourglassin albumi)

**Heal** on Bloodred Hourglassin kolmas studioalbumi, joka julkaistiin 20. lokakuuta 2017.
## Kappaleet
#  
# 
#  
#  
#  
#  
#  
#  
#   

## Arvostelut
* Desibeli.net: 
* Imperiumi: 10/10
* Inferno: 
* Metalliluola: 8/10
* Soundi: 

## Lähteet

## Aiheesta muualla
* 
*